डॉ. मनमोहन सिंह, वो शख़्स जिसने भारत को कंगाल होने से बचाया

Mon, 30 Dec 2024 08:34:26 +0000

साल 1991, देश पर आया एक ऐसा संकट जैसा पहले कभी नहीं देखा गया। देश का मुद्रा भंडार गर्त में जा रहा था। साल के मध्य तक हम सिर्फ 2 हफ्तों तक के लिए ही आयात करने में सक्षम थे। सरकार को कर्ज मिलना मुश्किल हो चला था। देश दिवालिया होने की कगार पर पहुंच गया था। तभी सरकार में एंट्री होती है एक ऐसे शख्स की जिसने वो कर दिखाया, जो किसी सपने से कम नहीं था।